armvectores/hy_wikipedia_2023 huggingface dataset:
Գնդիկներով ավազան

Գնդիկներով ավազան (նաև չոր լողավազան, գնդակների փոս), կառույց՝ նախատեսված մանկական խաղերի և որոշ դեպքերում մանկական աշխատանքային թերապիայի համար, որը պլաստիկ գնդակներով լցված չոր լողավազան է։ Նման կառույցները սովորաբար տեղադրվում են մարդկանց մեծ կուտակումների վայրերում, օրինակ՝ խոշոր առևտրի կենտրոններում կամ մեծ ռեստորաններում, որպեսզի զբաղեցնեն երեխաներին, մինչ նրանց ծնողները գնումներ են կատարում կամ զբաղվում են այլ գործերով։ Նման լողավազանում խաղերը կարող են ներառել ինչպես դրա ներսում գնդիկներով խաղերը, այնպես էլ, օրինակ, դրանց մեջ ցատկելը կամ սահելով իջնելը։
Գնդակներով լողավազանի խորությունը, որպես կանոն, մեկ երրորդից մինչև կես մետր է, երկարությունը և լայնությունը կարող են լինել կես մետրից մինչև մի քանի մետր, թեև կան շատ ավելի մեծ լողավազաններ։ Գնդակների տրամագիծը սովորաբար 7-8 սմ է, նրանց թիվը մեկ լողավազանում տատանվում է մեկից մինչև մի քանի հազար։
Լողավազանի պատերը սովորաբար կազմված են փափուկ նյութերի բարակ շերտերից, որոնք ներկված են տարբեր գույներով։ Յուրաքանչյուր գնդակը լողավազանում, որպես կանոն, ունեն որոշակի գույն, բայց ֆգնդակները գրեթե միշտ երկու, իսկ  ավելի հաճախ՝ մինչև վեց կամ յոթ գույն ունեն, հաճախ նրանք համապատասխանում են ծիածանի գույներին։ Գնդակները սովորաբար սնամեջ են, պատրաստված բարակ և թեթև պլաստիկից, ինչը նվազեցնում է գնդակներով ծածկված երեխաների խեղդվելու հավանականությունը։
Հայտնի են դեպքեր, երբ գնդակներով լողավազաններն օգտագործվում են որպես աշխատաթերապիայի տարրեր աուտիստական սպեկտրի խանգարումներ ունեցող երեխաների համար։ Ենթադրվում է, որ նման լողավազաններում խաղերը օգնում են բարելավել նրանց զգայական ինտեգրումը, շոշափումը և տրամադրությունը։
Աշխարհում առաջին գնդակներով լողավազանը տեղադրվել է 1976 թվականին ԱՄՆ Սան Դիեգոյի Sea World օվկիանարիումում ։ Նախագծի հեղինակը եղել է Էրիկ Մակմիլանը։
Ավստրալիայում նման լողավազանների համար գոյություն ունեն անվտանգ շահագործման հատուկ կանոններ; Գնդակներով լողավազանները քննադատության են ենթարկվում որոշ բժիշկների կողմից, որոնք դրանք վտանգավոր են համարում խեղդամահության միջոցով երեխաների զոհվելու վտանգի, գնդակների միջոցով բակտերիաների փոխանցման, վնասվածքներ ստանալու բարձր հավանականության և այլ պատճառներով։
ԱՄՆ-ում գնդակներով լողավազանները մի քանի «սարսափելի» քաղաքային լեգենդների օբյեկտ են, որոնց համաձայն՝ դրանցում իբր հանդիպում են թունավոր օձեր կամ թունավորված բժշկական ասեղներ, սակայն իրականում նման դեպքեր չեն արձանագրվել։


== Ծանոթագրություններ ==
Վիսշիե Օլշանի (գյուղ, Պոլտավայի շրջան)

Վիսշիե Օլշանի (ուկրաիներեն՝ Вищі Вільшани), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Վիսշիե Օլշանի գյուղում բնակվում էր 37 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հորդանանի տոներ

Սա Հորդանանի տոների մասին ցանկ է․
Նշումներ․ Հորդանանում տոները հաճախ շարժական են։ Սովորաբար կառավարությունը փոփոխում է տոնի օրը՝ այն տանելով շաբաթվա հանգստյան օրեր։


== Ծանոթագրություններ ==
Սև փարփար

Սև փարփար, (լատ.՝ Fulica atra) ջրահովվիկների ընտանիքի թռչուն։ Նստակյաց է, տարածված։


== Արտաքին կառուցվածք ==
Մարմնի երկարարությունը 36-38 սանտիմետր է, թևերի բացվածքը՝ 70-80 սանտիմետր, կենդանի զանգվածը՝ 500-1100 գրամ։ Հասունի փետրածածկի ընդհանուր գունավորումը սև է, որովայնը՝ մոխրագույն երանգով։ Ճակատի ակնառու վահանաձև կոշտուկն ու կտուցը սպիտակ են։ Մատների լողակները ժանյականման են, կտուցը՝ կարճ ու սուր, աչքերը՝ կարմրագորշագույն։ Երիտասարդի ընդհանուր փետրածածկը մուգ մոխրագույն է, վզի առջևի և դիմային մասերը՝ ավելի բաց գույնի, կտուցը՝ մոխրագույն։ Հանրապետությունում համարվում է բնադրվող, չվող թռչուն, հանդիպում է բոլոր բնական և արհեստական ջրավազաններում ու լճերում, մասնավոռապես Սևանում, Արփա լճում և Արարատյան հարթավայրի ճահճուտներում ու լճակներում։


== Կենսակերպ ==
Օրվա մեծ մասն անցկացնում է ջրի վրա։ Վտանգի դեպքում արագ սուզվում է կամ թռիչքի դիմում ծուլորեն, ջրից պոկվում է դժվարությամբ՝ թափավազքի օգնությամբ՝ թևերի հաճախակի թափահարումներով, հաջորդ պահին վայրէջք է կատարում ծանրորեն ջուրն ընկնելով։ Սև փարփարներն ամբողջ կյանքի ընթացքում ապրում են երամներով։ Բնակվում է բոլոր բնական և արհեստական ջրավազաններում, ճահճուտներում, լճերում, դանդաղահոս գետերում։ Սնվում է ջրային բույսերով, որդերով, միջատներով։ Հարսանեկան խաղերն ընթանում են արուների անզիջում պայքարով՝ ճակատ առ ճակատ հարձակումներով, թևերի ու ոտքերի հարվածներով և ականջ ծակող սուր ճիչերով։ Սև փարփարները բնադրում են զույգերով՝ եղեգնուտում։


== Բույնը ==

Բույնը (տրամագիծը՝ 30- 40 սանտիմետր) նման է հարթակի, կառուցում են արուն և էգը՝ եղեգի ցողուններից կամ տերևներից՝ ապրիլ-հունիսին։ Առաջին ձվադրումը կատարվում է ապրիլի առաջին կեսից։ Դնում է 53 միլիմետր տրամագծով, մոխրավուն, սև պտերով 6-12 ձու։ Թխսակալում են արուն և էգը՝ 21-22 օր։ Հուլիս-օգոստոսին 65-80 օրական ձագերը լիարժեք տիրապետում են թռիչքին։
Որսի տարածված թռչուն է։
(3286) Անատոլիա

(3286) Անատոլիա (անգլ.՝ Anatoliya), աստերոիդ աստերոիդների հիմնական գոտում։ Հայտնաբերվել է 1980 թվականի հունվարի 23-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,635913 ա. մ., առավելագույնը մոտենում է 2,3641 ա. մ. հեռավորության վրա և հեռանում 2,9077 ա. մ.։ Արեգակի շուրջ մեկ ամբողջական պտույտ է կատարում 1563,13 երկրային օրվա ընթացքում, իր ուղեծրով շարժվելով միջինում 0,230307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3286) Անատոլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնստանտին Վնուկով

Կոնստանտին Վնուկով (ռուս.՝ Константи́н Васи́льевич Вну́ков, մայիսի 9, 1951(1951-05-09) կամ 1951, Կոլոմիա, Իվանո-Ֆրանկովսկի մարզ, Ուկրաինական ԽՍՀ, ԽՍՀՄ), խորհրդային և ռուս դիվանագետ, Արտակարգ և լիազոր դեսպան (2011)։


== Կենսագրություն ==
1973 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտի միջազգային լրագրության ֆակուլտետը, պատմական գիտությունների թեկնածու։ Տիրապետում է չինարեն և անգլերեն լեզուներին։
1973 թվականից տարբեր պաշտոններում աշխատել է ԽՍՀՄ և Ռուսաստանի ԱԳՆ կենտրոնական ապարատում և արտասահմանում դիվանագիտական ներկայացուցչություններում։

1974-1985 թվականներին եղել Է ՉԺՀ-ում ԽՍՀՄ դեսպանության կցորդ, երրորդ, ապա երկրորդ քարտուղար
1991-1995 թվականներին եղել Է ՉԺՀ-ում Ռուսաստանի Դաշնության դեսպանության խորհրդական
1995-1998 թվականներին եղել է Ռուսաստանի ԱԳՆ Ասիայի առաջին դեպարտամենտի Չինաստանի բաժնի պետ
1998-2003 թվականներին ՉԺՀ-ում և Մակաոյում Ռուսաստանի Դաշնության գլխավոր հյուպատոս
2003-2009 թվականներին եղել է Ռուսաստանի Դաշնության արտաքին գործերի նախարարության Ասիայի առաջին դեպարտամենտի տնօրեն
2007 թվականի մարտի 27-ից Ռուսաստանի ցուցահանդեսի նախապատրաստման և Ռուսաստանի Դաշնության մասնակցության ապահովման կազմակերպչական կոմիտեի անդամ է «Էքսպո-2010» համաշխարհային ունիվերսալ ցուցահանդեսին, որն անցկացվում է 2010 թվականի մայիսի 1-ից մինչև հոկտեմբերի 31-ը Շանհայում (Չինաստանի Ժողովրդական Հանրապետություն)։
2009 թվականի հուլիսի 17-26-ը Կորեայի Հանրապետությունում Ռուսաստանի Դաշնության արտակարգ և լիազոր դեսպան։2014 թվականի դեկտեմբերի 26-ից՝ Վիետնամում Ռուսաստանի Դաշնության արտակարգ և լիազոր դեսպան։


== Պարգևներ ==
«Հայրենիքին մատուցած ծառայությունների համար» 2-րդ աստիճանի շքանշան (2008 թվականի օգոստոսի 25)՝ Չինաստանում Ռուսաստանի տարվա նախապատրաստման և անցկացման գործում ունեցած մեծ ավանդի և Ռուսաստանում Չինաստանի տարվա համար։
Բարեկամության շքանշան (2015 թվականի նոյեմբերի 21)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2001 թվականի հունվարի 31)
1-ին դասի արտակարգ և լիազոր դեսպանորդ (2006 թվականի փետրվարի 14)
Արտակարգ և լիազոր դեսպան (2011 թվականի հուլիսի 25)


== Ծանոթագրություններ ==


== Արտաքին հղումներ ==
Կենսագրությունը biografija.ru կայքում
Բրեմենի աշտարակ

Բրեմենի աշտարակ (էստ․՝ Bremeni - «բրեմենյան»), Տալլինի պատի պաշտպանական կառույցներից մեկը, 15-րդ դարի ճարտարապետական հուշարձան։ Չորսհարկանի աշտարակ է, հիմքում ունի պայտի ձև։ Աշտարակի առջից XIX դարում կառուցվել է բրեմենի անցումը, որ միացնում է Ուուս ու Վենե փողոցները։
Աշտարակը հավանաբար կոչվել է Ռևելի 14-րդ դարի  ռատման ֆոն Բրեմենի անունով։
Աշտարակի արտաքին պատի հաստությունը 2 մ է, ներքին պատիմը՝ 1 մ։ Երրորդ հարկում տեղակայված էր քաղաքային պահալազորի դարբնոցը։ Աշտարակի վերևում բացօթյա տարածք է պահակազորի համար։
Աշտարակի երկրորդ հարկ կարելի է բարձրանալ քաղաքային պատի կողմի աստիճաններով։ Մինչև XVII դարը երկրորդ հարկում բանտ էր՝ առանց լուսավորման, օդի համար նախատեսված նեղ պատուհաններով։ Բանտի պատերին ամրացված էին երկաթե օղակներ։ XX դարի սկզբում աշտարակն օգտագործվում էր որպես վառոդի պահեստ։ Այդ պատճառով էլ դռներին ամրացվել են կրկնակի փականքներ։


== Ծանոթագրություններ ==


== Գրականություն ==
«Tallinna bastionid ja haljasalad», R. Kenkmaa, G. Vilbaste, Tallinn, 1965։
«Geschichte der baltischen Stadte», Z. Ligers, Bern, 1948։
Մարյանոպոլ (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՄարյանոպոլՄարյանոպոլ (ուկրաիներեն՝ Марянопіль), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Մարյանոպոլ գյուղում բնակվում էր 228 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տարոնի իշխանություն

Տարոնի Բագրատունիների հայկական իշխանությունը ստեղծվել է 830 թվականին, հիմնադիր՝ Բագարատ իշխան։ Տարոնը նախապես Մամիկոնյան նախարարական տան տիրույթն էր, 8-րդ դարի ընթացքում աստիճանաբար անցնում է Բագրատունիների ձեռքը։ Բագարատի արաբներին գերի ընկնելուց և Բաղդադում վախճանվելուց հետո՝ նրա իշխանությունը ժառանգում է որդին՝ Աշոտը, իսկ վերջինիս մահից հետո (878)՝ Դավիթ-Արքայիկը, ապա՝ վերջինիս որդի Աշոտը։
Կոստանդին Ծիրանածին կայսեր ժամանակ Տարոնի իշխանն էր Գրիգորը, որի մահից հետո՝ նրա երկու որդիները՝ Բագարատն ու Աշոտը։ Սրանց ժամանակ Տարոնի մի մասի վրա տիրում է Թոռնիկը՝ վերոհիշյալների հորեղբայրը, որն իր տիրույթները «կտակում է» Բյուզանդիային։ Նույն բանն ստիպվեցին անել նաև Բագարատն ու Աշոտը, և 966 թ. Բյուզանդիայի կայսրությունը տիրացավ ողջ տարոնին՝ վերացնելով այնտեղ հայկական իշխանությունը։


== Աղբյուրներ ==
Մատթեոս Ուռհայեցի, Ժամանակագրություն, Երևան, 1973, էջ 301։
Կավահանի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Կավահան գյուղի պատմության և մշակույթի հուշարձանների ցանկը։ Ցանկում ներառված է ընդամենը 21 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Բրոքերը (վեպ)

«Բրոքերը», ամերիկացի գրող Ջոն Գրիշեմի սասպենս ժանրում գրված թրիլեր։ 2005 թվականի հունվարի 11-ին Doubleday հրատարակության կողմից լույս է տեսնում գրքի կոշտ կազմով հրատարակությունը։
Իրադարձությունները տեղի են ունենում ԱՄՆ-ում և Իտալիայում։


== Սյուժեի նկարագրություն ==
Երեք պակիստանցի գիտնականներ, ցանկանալով վերահսկողություն ունենալ հնդկական նոր ռազմական արբանյակի նկատմամբ, ուղեծրում նկատում են տակավին անհայտ տաս արբանյակներ։ Նրանց հաջողվում է գրել ծրագիր, որը նրանց հնարավորություն է տալիս մուտք ունենալ այդ արբանյակների կողմից ստացված պատկերներին։ Պակիստանցիների ցանկանում են վաճառել ծրագիրը և որպես միջնորդ դուրս են գալիս հայտնի իրավաբան Ջոել Բեկմանի վրա։ Սակայն նախկին սենատոր Ջեյսի Հաբարդը, որի միջոցով Բեկմանը բանակցություններ է վարում Պենտագոնի հետ, սպանվում է չինական հատուկ ծառայության գործակալների ձեռքից։ Այնուհետև Պենտագոնը կազմակերպում է «լրատվության արտահոսք»։ Գիտնակաները մահանում են, իսկ Բեկմանը, որը հասցնում է ծրագրերով սկավառակը թաքցնել Ցյուրիխի բանկում, դատապարտվում է 20 տարվա բանտարկության։
Ժողովրդականություն չվայելող նախագահ Արտուր Մորգանը ցանկանում է ապտակ հասցնել ամերիկյան հանրային կարծիքին՝ ի պատասխան ընտրություններում կրած ջախջախիչ պարտության համար և անսալով ԿՀՎ-ի տնօրեն Մեյնարդի խնդրանքին, ներում է շնորհում Բեկմանին։ ԿՀՎ-ի գործակալները Բեկմանին տեղափոխում են Բոլոնիա։ Նենգավոր Մեյնարդը կազմակերպում է լրատվության արտահոսք հետաքրքրված պետությունների հատուկ ծառայություններին և այնուհետև սկսում է հետևել, թե ով կոչնչնցնի նախկին բրոքերին։
Վտարանդին հասկանում է, որ կեղտոտ գործարք է կատարվում և ձեռնարկում է սեփական գործողություններ։ Նա նամակ է գրում որդուն և վերջինս սմարթֆոնի միջոցով այն փոխանցում է պրոֆեսորին, որի հետ ծանոթացել էր Բեկմանը։ Միաժամանակ Մեյնարդը Բեկմանի Բոլոնիայում թաքնվելու մասին լուրը հայտնում է Իսրայելին, Չինաստանին, Ռուսաստանին, Սաուդյան Արաբիային։ Իտալիա են ժամանում բազմաթիվ ահաբեկչական խմբեր։ Իտալերեն դասավանդող ուսուցչուհի Ֆրանչեսկան Բեկմանին է հանձնում քաղցկեղից մահացող իր ամուսնու անձնագիրը և բրոքերը, ձերբազատվելով հետապնդումից, հասնում է Ցյուրիխի բանկում իր ավանդներին և ծրագրով սկավառակին։ Նա թռչում է Վաշինգտոն և ծրագիրը հանձնում է մայոր Ռոուլանդին, որը պայմանավորվածություն է ձեռք բերում Իսրայելի և Սաուդյան Արաբիայի ներկայացուցիչների հետ, որ նրանք դադարեցնեն Բեկմանի հետապնդումը։ Բրոքերը վերադառնում է Բոլոնիա, որտեղ նրան սպասում է Ֆրանչեսկան։


== Վեպի քննադատությունը ==
Վեպը դրականորեն է ընդունվում որոշ քննադատների կողմից, նշելով այն որպես վերադարձ վեպի գրիշեմյան ձևին։ Միևնույն ժամանակ, ուրիշները քննադատում են վեպը որպես «սոսկ ուղեցույց Իտալիայով, օժտված գեղարվեստական ստեղծագործության ձևաչափով»։ «Նյու-Յորք Թայմս» թերթի գրքերի տեսությունը նշում է, որ պաշտոնաթող լինող «ապուշ բայց ազնիվ» նախագահի նկարագրությունը նման է ինչպես Բուշ-կրտսերին, այնպես էլ Քլինթոնին, որը ամոթալի նախագահական ներում է ստորագրում 2001 թ. պաշտոնաթող լինելու վերջին րոպեներին։ Այնուամենայնիվ վեպը առաջին տեղն է գրավում «Նյու-Յորք Թայմս» թերթի բեսթսելերների ցուցակում։


== Ծանոթագրություններ ==


== Արտաքին հղումներ ==
Գրիշեմի պաշտոնական կայք
Կրո դը Ժեորան

Կրո դը Ժեորան (ֆր.՝ Cros-de-Géorand), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 180 մարդ, բնակչության խտությունը` 4.15 մարդ/կմ²։ Բնակավայրը զբաղեցնում է 43.39 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 125 կմ հարավ-արևմուտք, Պրիվա քաղաքից` 38 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 101 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 35։ Ակտիվության ցուցանիշը կազմում է 65,3 %։ 66 աշխատունակ մարդկանցից աշխատել է 64 անձ (44 տղամարդ և 20 կին)։ Գործազուրկ են եղել 2 անձ (1 տղամարդ և 1 կին)։ 35 անաշխատունակներից 8-ը եղել են աշակերտներ կամ ուսանողներ, 14-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տյուտյունիկի (այլ կիրառումներ)

Տյուտյունիկի, կարող է վերաբերել՝

Տյուտյունիկի - գյուղ, Ուկրաինայի Ժիտոմիրի մարզի Չուդնևսկի շրջանում
Տյուտյունիկի - գյուղ, Ուկրաինայի Պոլտավայի մարզի Պոլտավայի շրջանում
Տյուտյունիկի - գյուղ, Ուկրաինայի Վիննիցայի մարզի Վիննիցայի շրջանում
Դեզի ֆոն Հալբան

Դեզիրե Լուիզ Աննա Էռնեստին «Դեզի» ֆոն Հալբան (ապրիլի 10, 1912(1912-04-10), Վիեննա, Ավստրո-Հունգարիա - փետրվարի 12, 1996(1996-02-12), Bilthoven, Դե Բիլտ, Ուտրեխտ, Նիդերլանդներ), ավստրիացի օպերային ու համերգային երգչուհի։
Սոպրանո Սելմա Կուրցի և գինեկոլոգ Ջոզեֆ ֆոն Հալբանի դուստրը։
Ամուսնացել է հոլանդացի կոլեկցիոներ Ժակ Գուդստիկկերի հետ, որը 1940 թվականին փախչելով նացիստներից,  Լա Մանշի նեղուցն անցնելիս մահացել է «Բոդեգրավեն» նավի վրա։ Կինն ու մանկահասակ որդին՝ Էդուարդը, կարողացել են Մոնրեալով հասնել Նյու Յորք։ Ամուսնու արվեստի հավաքածուն թալանվել է նացիստների կողմից, սակայն երկարատև դատական քաշքշուքից հետո վերադարձվել 2006 թվականին։
Երկրորդ անգամ ամուսնացել է 1950 թվականին երկու անգամ ամուսնալուծված հոլանդացի իրավաբան Ավգուստ ֆոն Սահերի հետ։ Որդին ընդունել է խորթ հոր ազգանունը, ամուսնացել արևմտագերմանացի գեղասահորդուհի Մարիեյ Լանգենբեյնի հետ, իսկ նրանց դուստրը՝ Շառլին ֆոն Սահերը, դարձել է մրցակցային գեղասահորդուհի։
Ֆիզիկոս Հանս ֆոն Հելբանը Դեզիի ազգականն էր։


== Ծանոթագրություններ ==
Ֆոնտանիլե

Ֆոնտանիլե (իտալ.՝ Fontanile), կոմունա Իտալիայի Պիեմոնտ մարզի Աստի գավառում։
Բնակչությունը կազմում է՝ 556 մարդ (2008)։ Բնակչության խտությունը՝ 69 մարդ/կմ²։ Տարածքը կազմում է 8 կմ²։ Փոստային ինդեքս՝ 14040։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Կոմունայի վարչակազմ ==
Հեռախոս։ 0141 739100
Էլեկտրոնային փոստ։ fontanile@ruparpiemonte.it
Պաշտոնական կայք։ http://www.comune.fontanile.at.it/


== Արտաքին հղումներ ==
Գլխավոր էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լեպիկու (գյուղ, Մուհու շրջան)

Անվան այլ կիրառումների համար տե՛ս՝ ԼեպիկուԼեպիկու (էստ․՝ Lepiku), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարդալսֆոսսեն

Մարդալսֆոսսեն (նորվ.՝ Mardalsfossen), ջրվեժ Նորվեգիայում, Եվրոպայի տասը խոշոր ջրվեժներից մեկը։


== Նկարագրություն ==
Ջրվեժը տեղակայված է Նեսսեթի քաղաքապետարանի տարածքում՝ Մյորո-օգ-Ռոմսդալ գավառում։ Ջրվեժի ընդհանուր բարձրությունը, կախված չափման տեխնիկայից, 645-705 մետր է։ Ջրվեժն ունի 2 մեծ և մի քանի փոքր ելուստ։ Ջրի ազատ անկման ամենաբարձր մասը, ըստ տարբեր աղբյուրների, կազմում է մոտ 250 կամ 320 մետր։
Ջրվեժի անունը ծագում է «Mardalen» (հովտի անվանումը) և «foss» («ջրվեժ») բառերից։ «Mardalen» բառը, իր հերթին, ծագել է «dal» (հովիտ) և «Mara» (փորել) բառերից։ Ջրվեժը պատկերված է Նեսսեթի զինանշանի վրա։
Ջրվեժի վրա հիդրոէլեկտրակայանի կառուցումից հետո (աշխատանքը սկսվել է 1975-ին), տարվա մեծ մասը ջուրը շարժվում է հիդրոտեխնիկական համակարգով։ Այն ջրվեժով անցնում է միայն տուրիստական ​​սեզոնի ընթացքում՝ հունիսի 20-օգոստոսի 20-ը։ 1991 թվականից ջրվեժում ջրի հոսքը պահպանվում է 2,5մ2 / վրկ` հունիսի 20-հուլիսի 31-ը, և 2մ2 / վրկ` օգոստոսի 1-20-ը։ Հուլիսին ջրի բնական հոսքը (մինչև ՀԷԿ-ի կառուցումը) նույնիսկ 2.5մ2 / վայրկյանից պակաս էր։ Մյուս կողմից, անձրևոտ սեզոնի ընթացքում բնական հոսքը զգալիորեն ավելի բարձր էր. չափված առավելագույնը 45մ2 / վրկ է։
1970 թվականին տեղի ունեցավ բողոքի ակցիա ընդդեմ էլեկտրակայանի կառուցման նման սխեմայի, որն իրականում հասնելու էր ջրվեժի վերացման։ Այնուհետև Նորվեգիայի էկոլոգիական շարժման հիմնադիր Առնե Նեսը և ևս երեք հարյուր մարդ ի նշան բողոքի՝ իրենց կապեցին։


== Ծանոթագրություններ ==
Կոնոտոպ (այլ կիրառումներ)

Կոնոտոպ, կարող է վերաբերել՝

Կոնոտոպ - գյուղ, Ուկրաինայի Խմելնիցկիի մարզի Շեպետովի շրջանում
Կոնոտոպ - գյուղ, Ուկրաինայի Չեռնիգովի մարզի Գորոդնյայի շրջանում
Կոնոտոպ - քաղաք, Ուկրաինայի Սումիի մարզի Կոնոտոպի քաղաքային խորհրդում
Կոիդու (գյուղ, Ռիդալա շրջան)

Անվան այլ կիրառումների համար տե՛ս՝ ԿոիդուԿոիդու (էստ․՝ Koidu), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիսրարություն

Կիսրարություն, հողի վարձակալման ձև, որի դեպքում հողի սեփականատիրոջը տրվող վարձավճարը (որպես կանոն՝ բնամթերքով) կազմում է բերքի կեսը։ Առաջացել է հողի մասնավոր սեփականության հետ մեկտեղ։
Շլանլի

Շլանլի (ռուս.՝ Шланлы, բաշկիրերեն՝ Шланлы), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդլուբի (գյուղ, Եմելչևի շրջան)

Պոդլուբի (ուկրաիներեն՝ Підлуби), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1586 թվականին։
2001 թվականի տվյալներով Պոդլուբի գյուղում բնակվում էր 1 518 մարդ։ Բնակավայրը զբաղեցնում է 5978 կմ² տարածք։ Բնակչության խտությունը կազմում էր 253,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերնգաու

Բերնգաու  (գերմ.՝ Berngau), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 8523 մարդ (2010 թվականի դեկտեմբերի 31-ի տվյալներով)։ Տարածքը 27,14 կմ² է։ Պաշտոնական կոդը՝ 09 3 73 114։
Համայնքը բաժանված է 8 գյուղական թաղամասերի։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական կայք
M16

M16 հրացան (անգլ.՝ M16 rifle, այլ անվանումներ՝ Rifle, Caliber 5.56 mm, M16, ժարգոնում՝ «սև հրացան»), ամերիկյան արտադրության ավտոմատ գրոհային ինքնաձիգ հրացան։ Շահագործման է հանձնվել 1962 թվականին՝ որպես «ArmaLite AR-15» տեսակի հրացանի նորացված տարբերակ։


== Ծանոթագրություններ ==


== Արտաքին հղումներ ==
M16-ի առաջին նմուշները (անգլ.)
Սախարբեդիո

Սախարբեդիո (վրաց.՝ სახარბედიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 60 մետր բարձրության վրա։ Շրջկենտրոն Սենակից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 288 մարդ։


== Ծանոթագրություններ ==
Մ.թ.ա. 1450


== Դեպքեր ==


=== Հայասա ===
Մարիաս (ծննդյան թվականն անհայտ - մ.թ.ա. 1400), Հայասայի արքա մ.թ.ա. 1450-1400 թվականներին։


=== Միկեններ ===
Միկենացիները գրավում են Կրետեն և Եգեյան ծովի ափերը, Հռոդոս և Կիպրոս կղզիներում սկսում են գաղութներ հիմնել։


== Ծնունդներ ==


== Մահեր ==
Փակահ

Փակահ, բնակավայր Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից հյուսիս-արևմուտք՝ լեռան ստորոտի վրա, Մշո Սուրբ Կարապետ վանիքց 2-3 կմ արևելք։


== Պատմություն ==
XIX դարի սկզբին եղել է պարսպապատ ագարակ, որտեղ գտնվել են վանքի ենթակայության փարախները, գյուղացիների և սպասավորների տները։


== Պատմամշակութային կառույցներ ==
Փակահն ուներ Ս. Սարգիս անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բարմաշովո

Բարմաշովո (ուկրաիներեն՝ Бармашове), գյուղ Ուկրաինայի Նիկոլաևի մարզի Վիտովսկի շրջանում։ Բնակավայրը նախկինում նաև անվանվել է Զասելե։
2001 թվականի տվյալներով Բարմաշովո գյուղում բնակվում էր 1 757 մարդ։ Բնակավայրը զբաղեցնում է 2,15 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պորուբայ (գյուղ, Կոբելյակի շրջան)

Պորուբայ (ուկրաիներեն՝ Порубаї), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Պորուբայ գյուղում բնակվում էր 54 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոդբորե (գյուղ, Պոչինկովսկի շրջան)

Պոդբորե (ռուս.՝ Подборье), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (245101-245200)

Աստերոիդների ցանկ (245001-245100)  • Աստերոիդների ցանկ  • Աստերոիդների ցանկ (245201-245300)
 Աստերոիդների ցանկ (245001-245100)  • Աստերոիդների ցանկ  • Աստերոիդների ցանկ (245201-245300)
Անդրոնովկա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ Անդրոնովկա (այլ կիրառումներ)Անդրոնովկա (ուկրաիներեն՝ Андронівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Անդրոնովկա գյուղում բնակվում էր 47 մարդ։ Բնակավայրը զբաղեցնում է 0,242 կմ² տարածք։ Բնակչության խտությունը կազմում էր 194,21 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տարածքով ամենամեծ լճերի ցանկ

Ցանկում ներառված են 4000 քառակուսի կիլոմետրից ավել մակերես ունեցող երկրային լճերը։ Այն չի ներառում ջրամբարները և ծովալճակները։


== Լճերի ցանկ ==
* աղի լիճ։
Այս ցանկը չի ներառում սեզոնային լճերը, ինչպիսիք են Էյր լիճը (առավելագույնը 9500 կմ ²) և Տորենս լիճը (առավելագույնը 5745 կմ ²)։


== Ամենամեծ տարածք զբաղեցնող լճերն ըստ մայրցամաքների ==
Աֆրիկա — Վիկտորիա
Անտարկտիդա — Վոստոկ
Ասիա — աղի՝ Կասպից ծով, քաղցրահամ՝ Բայկալ
Ավստրալիա — Էյր
Եվրոպա — աղի՝ Կասպից ծով, քաղցրահամ՝ Լադոգա լիճ
Հյուսիսային Ամերիկա — Միչիգան-Հուրոն
Հարավային Ամերիկա — աղի՝ Մարակաիբո, քաղցրահամ՝ Տիտիկակա


== Ծանոթագրություններ ==


== Արտաքին հղումներ ==
«Large Lakes of the World»։ FactMonster։ Pearson Education 
Крупнейшие по площади озёра мира(չաշխատող հղում)


== Գրականություն ==
Largest lakes of the former USSR, Water Quality Assessment of the Former Soviet Union (1998) 0419239200
North America: Physical features, The New York Times Guide to Essential Knowledge (2011) 0312643020
Frits van der Leeden, Fred L. Troise, David Keith Todd (eds.) The Water Encyclopedia. Second Edition. Chelsea, MI: CRC Press|Lewis Publishers, 1990. pp. 198–200.
Малый атлас мира. — М.: Федеральное агентство геодезии и картографии, 1979.
Գեյ

Գեյ (անգլ.՝ gay), նույնասեռական տղամարդ։ «Գեյ» բառն օգտագործվում է տղամարդկանց սեքսուալ նույնականացման կամ սեքսուալ պահվածքի տեսակետից նշելու համար, անկախ սեռական կողմնորոշումից։ Այն նաև կարող է օգտագործվել որպես ածական՝ տղամարդկանց նույնասեռականության կամ տղամարդկանց միջև գրավչությունները բնութագրման համար։
Անգլերեն ածական, որը սկզբում նշանակում էր «անհոգ», «ուրախ», «վառ»։ Սակայն ժամանակակից անգլերենում (1960-1970-ական թվականներից) այդ բառն օգտագործվում է որպես ածական կամ գոյական տղամարդու նույնասեռականությունը ցույց տալու համար։
Անգլերենում «գեյ» բառը կարող է օգտագործվել քվիր և նույնասեռական կանանց կամ տղամարդկանց, նրանց ապրելակերպի նկարագրման համար։ Սակայն «լեսբի» տերմինն օգտագործվում է անգլերենում միայն նույնասեռական կանանց նշելու համար։


== Ստուգաբանություն ==

Բառի հիմնական նշանակությունը նշանակալի փոփոխություններ է ունեցել 20-րդ հարյուրամյակի ընթացքում։ Սակայն այն փոփոխություններն անսպասելի չէին՝ նրանք առաջացել են այդ բառի սեռականացված օգտագործման վաղ օրինակներից (մարմնավաճառության, «թեթև պահվածքի» նշման համար)։
1960-1970-ական թվականներից սկսած «gay» բառն անգլերենում արդեն չէր կարող օգտագործվել այդ իմաստով առանց կրկնակի երանգների կամ քողարկված նշանակության։
1990 թվականի դրությամբ «Gay» հատուկ անունն եղել է 795-րդը տարածմամբ ԱՄՆ-ում։
Վերջին տասնամյակներին «Gay» բառը սկսել է օգտագործվել այդ թվում նաև որպես հապավում «Good As You» («քեզ պես լավը») նշանակությամբ։


=== Բառի ժամանակակից նշանակության ծագում ===
«gay» տերմինի օգտագործումը նույնասեռականության վերաբերյալ առաջանում է դրա «անհոգ և անկաշկանդ» նշանակության սեռականացված կոննոտացիայի լայնացումից։ Սկզբում այդ բառն ավելի լայն օգտագործվում էր հետերոսեքսուալների անկաշկանդ պահվածքի նկարագրման համար, ինչպես, օրինակ, ժամանակին հայտնի «gay Lothario» («անհոգ Լոտարիո») խոսքում։
1929 թվականի «Քաղցր դառնություն» մյուզիքլը ներառում է «gay» բառի օգտագործման այլ օրինակ, որը ենթադրում է նույնասեռականությունը։ Մյուզիքլում հնչած «Կանաչ մեխակ» երգում 1980-ականների չորս «դենդի» երգում են․

Pretty boys, witty boys, You may sneer
At our disintegration.
Haughty boys, naughty boys,
Dear, dear, dear!
Swooning with affectation…
And as we are the reason
For the «Nineties» being gay,
We all wear a green carnation.


== Տես նաև ==
Գեյդար
Համասեռականության թանգարան
ԼԳԲՏ
Համասեռականություն
Սեռական կողմնորոշում
Գենդեր
Տրանսգենդեր
Երկսեռականություն
Լեսբուհի
Ասեքսուալություն


== Ծանոթագրություններ ==


== Արտաքին հղումներ ==
գեյ թայմս Archived 2020-04-20 at the Wayback Machine.
Գեյ հոդվածը Curlie-ում (ըստ DMOZ-ի)
Դարաբի Ներքին

Դարաբի Ներքին, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառիան գետի ձախ կողմում, Ալաշկերտ քաղաքից 21 կմ հարավ-արևելք, հարթավայրում։


== Բնակչություն ==
XX դարի սկզբին ուներ 20 տուն բնակիչ։


== Տնտեսություն ==
Բնակչության հիմնական զբաղմունքը անսանապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Օձաբույս

Օձաբույս (լատ.՝ Aspidistra), պատկանում է շուշանազգիների (Liliaceae) ընտանիքին։ Հայրենիքը Ճապոնիան և Չինաստանն է։


== Կենսաբանական նկարագիր ==

Կարծեք թե չոր օդը, փոշին, կիսաստվերը, անկանոն ջրելը, կամ ուժեղ տաքությունն ու ցուրտը այս բույսի վրա բոլորովին չեն ազդում։ Մշակության մեջ հատկապես հաճախ հանդիպում է A.elatior Blume տեսակը, որի տերևներից և տերևակոթուններից կազմված թուփը հասնում է 50-60 սմ բարձրության։ Երկար կոթուներով, կաշենման, էլիպսաձև տերևները աճում են ուղղակի կոճղարմատների վրա և պահպանվում են մի քանի տարի։ Ծաղիկները թագանման են, տգեղ, բաց կանաչավուն կամ գորշ դարչնագույն, մանուշակագույն սպիով, աճում են կոճղարմատի վրա անմիջապես հողի երեսին։ Օձաբույսն ունի նաև իր խայտաբղետ ձևը (A.fol.variegatis), որի տերևներն աչքի են ընկնում սպիտակ կամ ոսկեգույն գծերով։ Այդ գեղեցիկ, խայտաբղետ գույնը պահպանում է միայն լուսավոր տեղերում աճելիս։


== Մշակում ==
Բազմացվում է թփի բաժանումով, գարնան վերջին։ Բաժանելիս պետք է աշխատել, որ տերևները կտրված կոճղարմատի հետ ունենան իրենց սեփական արմատները։ Ամռան ընթացքում խորհուրդ է տրվում բույսերը պահել ստվերում, առատորեն ջրելով և երբեմն սնուցելով գոմաղբահեղուկով։ Ձմռանը բույսը իրեն լավ է զգում 12-15° ջերմության, առատ լուսավորության պայմաններում։ Ջուրը տրվում է ըստ պահանջի։ Տարիքավոր բույսերի վերատնկումը կատարվում է երկու տարին մեկ, իսկ երիտասարդ բույսերինը՝ յուրաքանչյուր տարի, 3 մաս այգու հողից, 1 մաս տերևահողից կամ տորֆահողից, 1 մաս փտած գոմաղբից և 0,5 մաս ավազից պատրաստված հողախառնուրդում։


== Տարածվածություն ==
Լայնորեն տարածված են թե՛ բնակարաններում և թե՛ ջերմոցներում։


== Տեսակներ ==


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Գետնաբաղեղ

Գետնաբաղեղ (Glechoma), խուլեղինջազգիների (շրթնածաղկավորներ) ընտանիքի բազմամյա խոտաբույսերի ցեղ։ Հայտնի է 10-12, Հայաստանում 1 տեսակ՝ Գետնաբաղեղ բաղեղանման (G. hederacea)։ Հանդիպում է Լոռու, Շիրակի և այլ մարզերում, Երևանի շրջակայքում։ Աճում է բացատներում, թփուտներում, մարգագետիններում, այգիներում, որպես մոլախոտ՝ բնակատեղիների մոտ։ Ցողունը ճյուղավորվող է, սողացող-փռվող, երկարությունը՝ 15-60 սմ։ Տերևները զույգերով են, երկարակոթուն, կլորավուն-երիկամաձև կամ սրտաձև։ Ծաղիկները կեղծ տերևանյութային են, մանուշակագույն, կարմրավուն կամ բաց մանուշակագույն։ Ծաղկում է մայիս-հունիսին։ Պտուղը գորշագույն ընկուզիկ է։ Դեղաբույս է, պարունակում է կարոտին (A-նախավիտամին), վիտամին C, աղաղանյութեր, եթերայուղեր և այլն։ Ժողովրդական բժշկության մեջ պատրաստուկներն օգտագործում են միզուղիների տարբեր հիվանդությունների, էկզեմայի, մաշկ, քորի, այրվածքների ժամանակ։ Մեղրատու է, թունավոր։
Լիոն սյուր Մեր

Լիոն սյուր Մեր (ֆր.՝ Lion-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2584 մարդ, բնակչության խտությունը` 544.00 մարդ/կմ²։ Բնակավայրը զբաղեցնում է 4.75 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 14 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1683 աշխատունակ (15-64 տարեկան)  բնակիչ, որոնցից ակտիվ էին 1208-ը, իսկ ոչ ակտիվները` 475։ Ակտիվության ցուցանիշը կազմում է 71,8 %։ 1208 աշխատունակ մարդկանցից աշխատել է 1103 անձ (547 տղամարդ և 556 կին)։ Գործազուրկ են եղել 105 անձ (53 տղամարդ և 52 կին)։ 475 անաշխատունակներից 173-ը եղել են աշակերտներ կամ ուսանողներ, 208-ը` թոշակառուներ, իսկ 94-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Never Be the Same Again

«Never Be the Same Again», բրիտանացի երգչուհի Մելանի Սիի (Մելանի Չիսհոլմ) երրորդ սինգլը նրա Northern Star առաջին սոլո ալբոմից։ Երգը ձայնագրվել է Լիզա «Լեֆթ Այ» Լոպեսի հետ (TLC ամերիկյան R&B խմբից)։
Սինգլը թողարկվել է 2000 թվականի մարտի 20-ին։ Այն Մեծ Բրիտանիայի հիթ-շքերթում նորամուտը կատարել է 1-ին հորիզոնականում՝ զբաղեցնելով Spice Girls խմբում Չիսհոլմի նախկին գործընկեր Ջերի Հալլիուելի՝ 4-րդ հորիզոնական տեղափոխված  «Bag It Up» սինգլին։ «Never Be the Same Again» երգը դարձել է Մելանի Սիի առաջին սինգլը, որ հասել է բրիտանակն հիթ-շքերթի առաջին հորիզոնականին։ Սինգլը վաճառվել է  401800 օրինակ տպաքանակով միայն Մեծ Բրիտանիայում, ինչը նրան թույլ է տվել զբաղեցնել 18-րդ տեղը 2000 թվականի ամենաշատ վաճառված բրիտանական սինգլների ցանկում։ Նրա շնորհիվ ավելացել է «Northern Star» ալբոմի վաճառքը։
Եվրոպայում սինգլը վաճառվել է ավելի քան 1,5 մլն օրինակով, որոնցից 900 հազար օրինակը վաճառվել է Գերմանիայում։ Սինգլը դարձել է 2000 թվականի ամենաշատ վաճառված սինգլներից մեկը Եվրոպայում։ Դրանից բացի սինգլը հաջողություն է ունեցել Ավստրալիայում, որտեղ վաճառվել է 90 հազար օրինակ։


== Ձևաչափ ==
Մեծ Բրիտանիա, CD1 / Ավստրալիա CD«Never Be the Same Again» [Single Edit] — 4:13
«I Wonder What It Would Be Like» — 3:40
«Never Be the Same Again» (Lisa Lopes Remix) — 4:01
«Never Be the Same Again» [Video] [Bonus]Մեծ Բրիտանիա, CD2«Never Be the Same Again» — 4:52
«Closer» (Live) — 3:32
«Goin' Down» (Live) — 3:35ԱՄՆ, Promo CD-R 3«Never Be The Same Again» [Kung Pow Club Mix] — 9:34
«Never Be The Same Again» [Kung Pow Radio Edit] — 4:11
«Never Be The Same Again» [Plasmic Honey Club Mix] — 8:41
«Never Be The Same Again» [Single Edit] — 4:16Մեծ Բրիտանիա, Promo CD«Never Be The Same Again» [Single Edit] — 4:13
«Never Be The Same Again» [Album Edit] — 3:58Մեծ Բրիտանիա, Cassette«Never Be the Same Again» [Single Edit] — 4:13
«I Wonder What It Would Be Like»- 3:40
«Never Be the Same Again» (Lisa Lopes Remix) — 4:01


== Պաշտոնական տարբերակներ ==
«Never Be The Same Again» (Album Version) — 4:54
«Never Be The Same Again» (Album Edit) — 3:58
«Never Be The Same Again» (Single Version) / (Single Edit) — 4:13
«Never Be The Same Again» (Acoustic) — 4:07
«Never Be the Same Again» (Lisa Lopes Remix) — 4:01
«Never Be The Same Again» (Recorded Live At MTV) — 4:00
«Never Be The Same Again» (Kung Pow Club Mix) — 9:34
«Never Be The Same Again» (Kung Pow Radio Edit) — 4:11
«Never Be The Same Again» (Plasmic Honey Club Mix) — 8:41


== Հիթ-շքերթներ ==


== Հավաստագրումներ ==


== Ծանոթագրություններ ==
Կլե (Շարանտի գավառ)

Կլե (ֆր.՝ Claix), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 898 մարդ, բնակչության խտությունը` 60.39 մարդ/կմ²։ Բնակավայրը զբաղեցնում է 14.87 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 14 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 621 աշխատունակ (15-64 տարեկան) բնակիչ, որոնցից ակտիվ էին 487-ը, իսկ ոչ ակտիվները` 134։ Ակտիվության ցուցանիշը կազմում է 78,4 %։ 487 աշխատունակ մարդկանցից աշխատել է 452 անձ (241 տղամարդ և 211 կին)։ Գործազուրկ են եղել 35 անձ (16 տղամարդ և 19 կին)։ 134 անաշխատունակներից 25-ը եղել են աշակերտներ կամ ուսանողներ, 73-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Սվատկի (գյուղ, Գադյաչի շրջան)

Սվատկի (ուկրաիներեն՝ Сватки), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1650 թվականին։
2001 թվականի տվյալներով Սվատկի գյուղում բնակվում էր 795 մարդ։ Բնակավայրը զբաղեցնում է 2719 կմ²։ Բնակչության խտությունը կազմում էր 292,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1981)

Ժողովածու (1981), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1981 թվի տակ։ Ձեռագիրը գրվել է Կիրակոս Հովհաննես գրիչի կողմից։ Գրված է թղթի վրա, որը ունի 16.5X12.5 չափս։ Ձեռագիրը կազմված է 259 թերթից։ Գրված է միասյուն, բոլորագրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է մագաղաթի վրա։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ գրչի՝ 39բ, 91բ, 133բ, 191բ, 239ա, 240բ, հետագայի՝ 257բ (1717 թ․), 257ա (1723 թ․), 258ա։


== Բովանդակություն ==
Եւագրեայ հաբիւրաիորք վեցերորդք, Խրատք, Ճառք, Թուղթք։
Ոտանաւորք (Առաքել, անանուն)։
Գր․ Նիսացւոյ Յաղագս Երգոց երգոյն։
Հարցմունք և պատասխաններ։
Դիոն․ Թրակացւոյ Արուեստ քերականութեան։
Պորփիւրի ներածութիւն Սորագրութեանցն Արիստոէլի։
Բառը Քերականին։
Տիմոթէոսի Պատճառք Աստուածաշունչ դրոց։
Հերոնիմոսի Յառաջաբան նախակար դեալ թագաիորութեանց։
Պատճառք Ճառից Գր․ Աստուածաբանի։


== Ծանոթագրություններ ==
Ռասվետ (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՌասվետՌասվետ (ռուս.՝ Рассвет), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսիկովատոե (գյուղ, Բոբրինեցի շրջան)

Անվան այլ կիրառումների համար տե՛ս՝ ՕսիկովատոեՕսիկովատոե (ուկրաիներեն՝ Осикувате), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Օսիկովատոե գյուղում բնակվում էր 114 մարդ։ Բնակավայրը զբաղեցնում է 0,551 կմ²։ Բնակչության խտությունը կազմում էր 206,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարեզ ի Մուլլա

Քարեզ ի Մուլլա (մողոլերեն՝ كریزِملا, նաև հայտնի է որպես Քարեզ է Մուլլա) գյուղ, որը գտնվում է Աֆղանստանի Հերաթ վիլայեթում։ Այս գյուղում և, նաև,Քունդուրում են բնակվում աշխարհի մողոլախոս միակ ներկայացուցիչները և բնակեցված են մողոլներով։ 


== Ծանոթագրություններ ==
Կառլո Սականդելիձե

Կառլո Սականդելիձե (վրաց.՝ კარლო საკანდელიძე, 1 ապրիլի 1928, Վանի շրջան, ԱԽՖՍՀ - 29 հոկտեմբերի, 2010, Թբիլիսի, Վրաստան), թատրոնի և կինոյի վրացի դերասան, Վրացական ԽՍՀ ժողովրդական արտիստ (1974)։


== Կենսագրություն ==
Կառլո Սականդելիձեն ծնվել է 1928 թվականի ապրիլի 1-ին։ Նա դեռ երեք տարեկան էր, երբ մահացել է մայրը։ Հայրը ձերբակալվել է, իսկ Կառլո Սաքանդելիձեին ավագ քույրերը տարել են իրենց մոտ՝ Թբիլիս։
1947 թվականից Թբիլիսիի Շոթա Ռուսթավելու անվան պետական ակադեմիական թատրոնի դերասան է, որի բեմում խաղացել է ավելի քան 60 դեր։ Ֆիլմում առաջին անգամ նկարահանվել է 1955 թվականին՝ «Մագդանայի Լուրջան» ֆիլմում կատարելով Միխոյի դերը։ Ֆիլմը Կաննի կինոփառատոնում արժանացել է Ոսկե արմավենու ճյուղի։ Հայտնի է նաև «Մի՛ անհանգստացիր», «Միմինո», «Ռաչա, սեր իմ» և այլ ֆիլմերում կատարած դերերով։
1974 թվականին Կառլո Սականդելիձեն արժանացել է Վրացական ԽՍՀ ժողովրդական արտիստի պատվավոր կոչման, իսկ 1998 թվականին պարգևատրվել է Վրաստանի Պատվո շքանշանով կինոյի ու թատերական արվեստի զարգացման գործում ունեցած ավանդի համար։
Մահացել է 2010 թվականի հոկտեմբերի 29-ին Թբիլիսիում։


== Ֆիլմագրություն ==
1955 – Մագդանայի Լուրջան – Վանո, ածխի առևտրականի բատրակը
1959 – Օր վերջին, օր առաջին – հեռագրեր բերող փոստատար
1960 – Մի բակից մյուսը
1964 – Ամառային պատմություններ
1964 – Ճանապարհին
1964 – Ծովի երեխաները
1965 – Պիեռը՝ ոստիկանության աշխատակիցը
1967 – Շուտով գարուն կգա – Սավիլ
1967 – Իմ ընկեր Նոդարը – Օբուխովսկի
1967 – Ժպիտի վերադարձը
1967 – Ինչ-որ մեկն ուշանում է ավտոբուսից
1968 – Մի՛ վշտանա – Դոդո, փաստաբան
1969 – Լույս մեր պատուհաններում – օպերատոր Ալխազ (տիտրերում նշված չէ)
1969 – Սպասում
1969 – Հանդիպում հին մզկիթի մոտ – Քոթե
1970 – Մեր քաղաքի աստղը – Պառնա
1971 – Լուսաբացից առաջ – Ռաժդենի
1973 – Մատնազարկեր -Կասիանե, աշխատակից
1973 – Կանաչ ալիք
1974 – Գիշերային այցելություն – Օբոլաձե, հարբեցող, պրոֆեսորի հարևանը
1975 – Անկոչ հյուրեր – Զաքրո
1976 – Պացուրա
1976 – Իսկական թբիլիսցին ու մյուսները – ծառայող
1976 – Սանդուղք
1977 – Հեքիմի աշակերտը – Կուկուրի
1977 – Ռաչա, սեր իմ (ԽՍՀՄ, Չեխոսլովակիա) – Բեգլարի, Զաուրի հայրը
1977 – Միմինո – Ցինցաձե, մատակարար
1977 – Դաթա Թութաշխիա – Նիկանդրո Կիլիա
1978 – Ընդմիջում – պրոֆկազմակերպիչ
1978 – Սխալների կատակերգություն
1978 – XIX դարի վրացական ժամանակագրություն – Էրաձե
1979 – Նիկան լեռներում
1981 – Դատավորը
1982 – Թախծոտ սուլոց
1984 – Փորձառու օդաչուի պատմությունը
1984 – Մեծ արշավանք հարսնացուի հետևից – Բիբգաի
1985 – Պարոնաք խարդախներ – Կոստիա
1986 – Մինչ լուսին շատ մոտ է
1988 – Պատուհան
1988 – Գրացիոզո – Թեդո, գլխավոր դեր
1988 – Թեդո
1988 – Լինում է...
1988 – Բարերարը
1988 – Անդրավարտիք
1989 – Մեղքի երեխաները – գյուղացի
1990 – Ախ, այդ սարսափելի, սարսափելի հեռուստացույցը – Խարիտոն Կենչաձե
1992 – Ես խոստացել եմ, ես կգնամ – նոտար
1993 – Վեց ու յոթ
1994 – Չոնգուրի
1998 – Իմ սիրելի, թանկագին պապիկ – երգեցողության ուսուցիչ
1999 – Շղթայված ասպետներ (Վրաստան, Ռուսաստան) – հարսանիքի թամադա
2002 – Սուրճ և գարեջուր (Վրաստան)
2004 – Կովկասյան կավճային շրջան – Ջանդիերի / գյուղացի


== Ծանոթագրություններ ==


== Արտաքին հղումներ ==
Կառլո Սականդելիձեն Internet Movie Database կայքում
Կառլո Սականդելիձեն kino-teatr.ru կայքում
На 83 году жизни кончался известный грузинский актер Карло Саканделидзе Archived 2016-03-04 at the Wayback Machine. (ռուս.)
Լեոպոլդ Ռանկե

Լեոպոլդ Ռանկե Լեոպոլդ ֆոն Ռանկե (Leopold von Ranke, դեկտեմբերի 21, 1795(1795-12-21)[…] կամ դեկտեմբերի 20, 1795(1795-12-20), Վիե, Roßleben-Wiehe, Kyffhäuserkreis, Թուրինգիա, Սրբազան Հռոմեական կայսրություն - մայիսի 23, 1886(1886-05-23)[…], Բեռլին, Գերմանական կայսրություն), գերմանացի պատմաբան։ Բեռլինի համալսարանի պրոֆեսոր (1825-1871), Պրուսական թագավորության պաշտոնական պատմագիր (1841 թվականից)։ Ռանկեի հայացքները ձևավորվել են իդեալիզմի և բողոքականության ազդեցությամբ։ Ըստ նրա, պատմ․ ընթացքը աշխարհի կառավարման «աստվածային պլանի» իրականացումն (պրովիդենցիալիզմ) է, և որում վճռական է կրոնի դերը, խիստ կարևորել է քաղ․ և դիվանագիտական պատմությունը, «մեծ մարդկանց» (թագավորներ, պապեր, զորավարներ) գործունեությունը, անտեսել սոցիալական հարաբերությունները։ Այդ սկզբունքներն արտահայտված են նրա «Ռոմանական և գերմանական ժողովուրդների պատմությունը 1494-1535 թթ. (1824), «Հարավային Եվրոպայի թագավորներն ու ժողովուրդները 16-17-րդ դարերում» (1827), «Գերմանական պատմությունը Ռեֆորմացիայի դարաշրջանում» (հ․ 1-6, 1839-1847), «Պրուսական պատմության տասներկու գիրք» (հ․ 1-5, 1874), «Ֆրանսիական պատմությունը, հատկապես 16 և 17 դարերը» (հ․ 1-5, 1852-1861), «Անգլիական պատմությունը, հատկապես 16 և 17-րդ դարերը» (հ․ 1-7, 1859-1868) և այլն աշխատություններում, որոնք պերճ են շարադրանքով, սակայն ծայրահեղ մակերեսային ե այլ բովանդակությամբ։ Ռանկեի ներդրումը պատմագիտության զարգացման մեջ նրա հետազոտական մեթոդիկան է, որի համաձայն՝ օբյեկտիվ ճշմարտությունը բովանդակվում է գլխավորապես (քաղ․ բնույթի) արխիվային նյութերում (ինչ չկա փաստաթղթերում, գոյություն չունի պատմության համար), աղբյուրների ճիշտ օգտագործումը պահանջում է բանասիրական վերլուծություն, Փաստաթղթերի հավաստիության հաստատում։


== Ծանոթագրություններ ==
Մայակովսկու փողոց (Կրասնի Սուլին)

Մայակովսկու փողոց (ռուս.՝ Улица Маяковского), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Սոցպոսյոլոկ միկրոշրջանում։ Անվանվել է ռուս խորհրդային բանաստեղծ Վլադիմիր Վլադիմիրովիչ Մայակովսկու (1893-1930) պատվին։ Սկիզբ է առնում Ռոստովսկայա փողոցից և ավարտվում Օկտյաբրսկայա փողոցի հետ հատվելով։ Երկարությունը 300 մետր է։


== Նկարագրություն ==
Կրասնի Սուլին քաղաքի Մայակովսկու փողոցը գտնվում է Սոցպոսյոլոկ միկրոշրջանում, որը մասնավոր հատվածի տեղում սկսել է կառուցապատվել 1950-ական թվականներին։ Այն սկսվում է Ռոստովսկայա փողոցի հետ խաչմերուկից, հատում է Գագարինի փողոցը և ավարտվում Օկտյաբրսկայա փողոցի հետ հատվելով։ Կարճ փողոց է. երկարությունն ընդամենը 300 մետր է։ Փողոցում կա համարակալված 16 շինություն. ձախ կողմում (կենտ համարներ)՝ 8 շենք, աջ կողմում (զույգ համարներ)՝ նույնպես 8 շենք։
Մայակովսկու փողոցը գտնվում է իրեն զուգահեռ Չեխովի և Ազատության փողոցների միջև։ Մայակովսկու փողոցի փոստային դասիչն է՝ 346357։
Անվանվել է ռուս խորհրդային պոետ, դրամատուրգ, կինոսցենարիստ, կինոռեժիսոր, կինոդերասն, նկարիչ, խմբագիր Վլադիմիր Վլադիմիրովիչ Մայակովսկու (1893-1930) պատվին։


== Աղբյուրներ ==
Улица Маяковского в Красном Сулине
Подробная карта улица Маяковского, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Маяковского(չաշխատող հղում)
Շայբանիներ

Շամբանյաններ, Շայբանիներ, արաբական տոհմ, 7-10-րդ դարերում իշխել է Մեծ Հայքի Աղձնիք նահանգում։ Շամբանյաններից Յազիդ իբն Մազյադը, Ասադը, Խալիդը, Մուհամմադը եղել են Արմինիայի ոստիկաններ։ 9-րդ դարի երկրորդ կեսին Շամբանյաններից Իսա իբն ալ Շայխը խալիֆա Մութամիդի ուղարկած թագը բերել է Աշոտ Ա Բագրատունուն։ 10-րդ դարի սկզբին Շամբանյանները կորցրին իրենց տիրույթները։ Շամբանյանների մի ճյուղը (Մազյադյաններ)861-1027 թվականներին իշխել է Շիրվանում։
Սետցու

Սետցու  (իտալերեն՝ Setzu), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 166 մարդ (2008 թվականի տվյալներով), բնակչության խտությունը կազմում է 21 մարդ/կմ²։ Զբաղեցնում է 8 կմ² մակերես տարածք։
Փոստային ինդեքսն է՝ 9029։ Հեռախոսային կոդը՝ 070։
Բնակավայրի հովանավորն է սուրբ Լեոնարդը։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 070 9364012
Գլխավոր կայք։ http://www.setzu.it


== Արտաքին հղումներ ==
Բնակավայրի գլխավոր կաք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դաշլիչայ Վերին

Դաշլիչայ Վերին, գյուղ Արևմտյան Հայաստանում, Էրզրումի վիլայեթի Դիադինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==